Workshopul cu tema „Parlamentul European și Biblioteca Parlamentului – despre o carieră în comunicare, servicii de informare și bibliotecă, IT, asistență managerială” la Facultatea de Litere a UB

Miercuri, 17 aprilie 2024, Facultatea de Litere a Universității din București a organizat workshopul „Parlamentul European și Biblioteca Parlamentului – despre o carieră în comunicare, servicii de informare și bibliotecă, IT, asistență managerială”, susținut de Raluca Voinea, șef serviciu de gestionare a relațiilor cu clienții în cadrul Directoratului General pentru Inovare și Sprijin tehnologic din Parlamentul European. 
Fostă absolventă a Facultății de Litere a UB, specializarea „Bibliologie și Știința Informării”, Raluca Voinea a susținut în cadrul programului Uniunea Europeană – înapoi la Universitate, o prezentare și a vorbit despre activitatea pe care o desfășoară în Parlamentul European, despre biblioteca parlamentului, și oportunităţi profesionale în PE în diverse domenii, printre care comunicare, servicii de bibliotecă și de informare, IT, asistenţă managerială.
Au urmat discuții și un dialog interactiv cu participanții, studenți și masteranzi de la diferite specializări ale Facultății de Litere.
Workshop-ul a fost organizat de conf. univ. dr. Octavia-Luciana Madge, cadru didactic la Departamentul de Științe ale Comunicării al Facultății de Litere a UB.



